Gutt (3) til sykehus etter påkjørsel
En tre år gammel gutt ble ved 17.50-tiden torsdag påkjørt ved Odderheisløyfen i Kristiansand, melder Agder politidistrikt på Twitter. Gutten skal ha vært på en sykkel da ulykken inntraff. Ifølge politiet skal treåringen ha syklet ut på en trafikkert vei. Gutten skal ha hatt på seg hjelm, og bilen skal ha truffet ham i lav hastighet, skriver politiet. Ifølge operasjonsleder Martin Ugland var treåringen bevisst da han ble fraktet til sykehus. – Skadeomfanget er foreløpig ukjent, sier Ugland til VG.
Skadeomfanget er foreløpig ukjent